CELEX: 62020CN0606
Language: el
Date: 2020-11-17 00:00:00
Title: Υπόθεση C-606/20: Αίτηση προδικαστικής αποφάσεως την οποία υπέβαλε το Landgericht Düsseldorf (Γερμανία) στις 17 Νοεμβρίου 2020 — EZ κατά Iberia Lineas Aereas de Espana, Sociedad Unipersonal

22.2.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 62/13
            
         
      Αίτηση προδικαστικής αποφάσεως την οποία υπέβαλε το Landgericht Düsseldorf (Γερμανία) στις 17 Νοεμβρίου 2020 — EZ κατά Iberia Lineas Aereas de Espana, Sociedad Unipersonal
      (Υπόθεση C-606/20)
      (2021/C 62/15)
      Γλώσσα διαδικασίας: η γερμανική
      
         Αιτούν δικαστήριο
      
      Landgericht Düsseldorf
      
         Διάδικοι στην υπόθεση της κύριας δίκης
      
      
         Ενάγων και εκκαλών: EZ
      
         Εναγομένη και εφεσίβλητη: Iberia Lineas Aereas de Espana, Sociedad Unipersonal
      
         Προδικαστικό ερώτημα
      
      Έχει το άρθρο 20, πρώτη περίοδος, της συμβάσεως για την ενοποίηση ορισμένων κανόνων στις διεθνείς αεροπορικές μεταφορές, που συνήφθη στο Μόντρεαλ στις 28 Μαΐου 1999, υπεγράφη από την Ευρωπαϊκή Κοινότητα στις 9 Δεκεμβρίου 1999, εγκρίθηκε επ’ ονόματί της με την απόφαση 2001/539/ΕΚ του Συμβουλίου, της 5ης Απριλίου 2001 (1), και τέθηκε σε ισχύ στις 28 Ιουνίου 2004, την έννοια ότι ο μεταφορέας απαλλάσσεται, πλήρως ή εν μέρει, από την ευθύνη του λόγω απώλειας αποσκευών σύμφωνα με το άρθρο 17, παράγραφος 2, της συμβάσεως του Μόντρεαλ, όταν ο επιβάτης, χωρίς να το δηλώσει στον μεταφορέα, μεταφέρει στις αποσκευές του που παραδίδονται στον τελευταίο, αντί να τις μεταφέρει στη χειραποσκευή, καινούργιες ή σχεδόν καινούργιες ηλεκτρονικές συσκευές, όπως μία ψηφιακή κάμερα, μία ταμπλέτα (IPad) και ασύρματα ακουστικά, μολονότι η μεταφορά των συσκευών αυτών στη χειραποσκευή του ήταν και ευχερής και εύλογα αναμενόμενη;
      
         (1)  Απόφαση 2001/539/ΕΚ του Συμβουλίου, της 5ης Απριλίου 2001, για την σύναψη από την Ευρωπαϊκή Κοινότητα της σύμβασης για την ενοποίηση ορισμένων κανόνων στις διεθνείς αεροπορικές μεταφορές (σύμβαση του Μόντρεαλ) (ΕΕ 2001, L 194, σ. 38).